**Osnovna škola Vilima Korajca, Kaptol**

**Trg dr. Franje Tuđmana 3**

Klasa : 602-02/16-01/05

Urbroj : 2177-39-01-16-01

Kaptol, 12. 01. 2016.

Na temelju članka 58. Statuta Osnovne škole Vilima Korajca, Kaptol i članaka 4. i 6. Odluke o uvjetima i načinu korištenja imovine školskih ustanova (Klasa: 602-01/14/35, Urbroj 2177/1-01-2 od 22.09.2014.) kojima je osnivač Požeško-slavonska županija OŠ Vilima Korajca, Kaptol, objavljuje:

**JAVNI POZIV**

za prikupljanje ponuda radi davanja u najam/zakup sportske dvorane za 2016. godinu

Predmet natječaja je najam/zakup školskog prostora:

-školske sportske dvorane do 800 m²: minimalni iznos 150,00 kn/h

-školske sportske dvorane do 400 m²: minimalni iznos 80,00 kn/h

- za komercijalne svrhe (koncerti, priredbe, manifestacije i sl.) :

organizator s područja županije minimalni iznos 500,00 kn/h

organizator s područja RH minimalni iznos 1.500,00 kn/h.

Prostor se iznajmljuje na određeno vrijeme od 25.01.2016. do 31.12.2016. radnim danom

od 17:00 do 22:00 sata, a subotom i nedjeljom po potrebi.

Prostor se ne iznajmljuje kada ga koristi škola, u vrijeme blagdana i kolektivnih godišnjih odmora.

Namjene: sportske aktivnosti, rekreacija, manifestacije.

Ponude mogu davati fizičke i pravne osobe.

**Pisana ponuda za najam mora sadržavati: naziv, adresu, ime i prezime kontakt osobe, OIB fizičke ili pravne osobe, telefonski broj ponuditelja, s točnom oznakom željenog termina i vrstu aktivnosti koju želi provoditi u unajmljenom prostoru te broj sati tjedno.**

Ponude na natječaj treba dostaviti na adresu: Osnovna škola Vilima Korajca, Kaptol, Trg dr. Franje Tuđmana 3, 34334 Kaptol. Ponude se mogu dostavljati tijekom cijelog razdoblja davanja prostora u zakup.

Ponude se otvaraju u prostorijama OŠ Vilima Korajca, Kaptol. O prihvatljivosti ponude ponuditelji će biti obaviješteni u roku 8 dana od dana zaprimanja ponude.

Najpovoljnijom ponudom smatrat će se ona ponuda koja uz ispunjenje svih uvjeta iz poziva sadrži i najviši iznos najamnine.

Sve dodatne informacije zainteresirani mogu dobiti u OŠ Vilima Korajca Kaptol ili na broj telefona 034/231-040 ili svakog radnog dana od 7 do 15 sati.

Ravnatelj:

Nino Diklić